proxectonos/corpus_dominio_legal_administrativo_tmp huggingface dataset:
28/04/2015 | Otras Entidades y Anuncios ParticularesUniversidades
Universidade da Coruña
Facultade de Ciencias da Educación
Anuncio de acordo de suspensión de matrícula

Ao non poder levar a cabo a notificación persoal aos interesados, en aplicación do disposto no artigo 59.5 da Lei 30/92, de 26 de novembro, de Réxime xurídico das administración públicas e do procedemento administrativo común, públícanse para os efectos de notificación, a Resolución Decanal de Suspensión da matrícula para o curso 2014/2015. De acordo co disposto no artigo 5 da Resolución Reitoral do 27 de abril de 2012 sobre o Procedemento para a recadación de “impagados” por prezos públicos de matrícula, a Decana ditou Resolución de Suspensión de matrícula e dos efectos que esta producise no expediente académico do alumno. Cancélase o acceso á Secretaría Virtual, a posibilidade de expedición de certficados e, en xeral, o acceso a outros trámites administrativos incluido, no seu caso, a expedición de títulos. Decláranse provisionais as cualificacións que se lle outorgasen, no seu caso, no presente curso académico. Esixélles, como condición previa á súa matrícula en futuros cursos académicos, así como para a expedición de títulos ou certificados, o pagamento das cantidades pendentes por matrículas dos cursos anteriores. A Coruña, 14 de abril de 2015 A Decana, Ana Iglesias Galdo
28/04/2015 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (AS-6/2015)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-6/2015 2. Obxecto do contrato: Contratación mixta de obra e servizo para a adecuación, conservación e mantemento do vertedoiro de Bens e explotación da planta de coxeración de biogás.3. Tramitación: ordinaria. Procedemento: aberto.4. Orzamento base de licitación: 1.160.482,26 € a obra e 241.903 € anuais o servizo (IVE incluido nos dous casos). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: Grupo A, subgrupo 2, categoría D; grupo C, subgrupo 2, categoría C e grupo S, subgrupo 1, categoría B.8. Presentación de proposicións: a) Prazo: Ata as 13:00 horas do día 25 de maio de 2015. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 20 de abril de 2015 O ALCALDE, P. D. A Tte. Alcalde Responsable de Facenda e Administración Pública Rosa Mª Gallego Neira.
28/04/2015 | Administración LocalMunicipal
Cerceda
Medio Ambiente e Sanidade
Anuncio para notificar a unha axente da policía local do Concello de Cerceda a proposta de resolución do seu expediente disciplinario

Tendo intentada a notificación a Dona María Isabel Gómez Fuentes (axente da policía local do Concello da Cerceda) na dirección que consta no expediente, a través dun axente notificador, sen que resultase posible. Segundo dispón o artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, procédese á súa práctica mediante o anuncio no Boletín Oficial da Provincia, o que se fai público para coñecemento da interesada a quen debe servir de notificación. De acordo co sinalado no artigo 61 da Lei 30/92 de 26 de novembro, de Réxime Xurídico das Administracións Públicas e do Procedemento Administrativo Común, informáselle do seguinte: Logo de iniciar un expediente disciplinario contra Dona Angela Emilia Aileni Talla e atoparnos agora na fase de notificación da proposta de resolución do procedemento sen ser posible a súa notificación por atoparse ausente do seu domicilio en reiteradas ocasións, procedese a notificarlle que o citado acto de notificación se atopa a súa disposición na Área de Sanidade e Medio Ambiente do Concello de Cerceda, para que teña coñecemento íntegro do seu contido. Ademais daráselle vista do expediente, e facilitaráselle unha copia da documentación aos efectos de que no prazo de dez días poida alegar o que estime conveniente para a súa defensa e aporte cando documentos estime de interés, de acordo co artigo 127.2 do Decreto 243/2008, de 16 de outubro, de desenvolvemento da Lei 4/2007, de Coordinación da Policía Local de Galicia. Cerceda, 24 de abril de 2015 O alcalde José García Liñares
28/04/2015 | Administración LocalMunicipal
Oleiros
Urbanismo
Exposición pública aprobación inicial Proxecto Urbanización do POL-17, en Perillo, por resolución nº 1415/15. Expte. FG nº 600

Por Resolución da Alcaldía nº 1415 de data 15 de abril de 2015, acordouse aprobar inicialmente con condicións o PROXECTO DE URBANIZACIÓN DO POL-17 “PONTE PASAXE”, en PERILLO (documento nº 2545 de 04.03.15). Acordouse tamén proceder a súa exposición pública por prazo de vinte días, anunciándose así no BOP e nun xornal de maior circulación na provincia, segundo o art.110.4 da Lei 9/2002 de 30 de decembro, de ordenación urbanística e protección do medio rural de Galicia. O expediente estará exposto na Área de Urbanismo do Concello de Oleiros, de 8,30 a 14 horas, para os efectos de presentación das alegacións que se estimen oportunas. Oleiros, 17 de abril de 2015. O Alcalde-Presidente, Asdo.: Angel García Seoane.
28/04/2015 | Administración LocalMunicipal
Toques
Corrección de erros da publicación do orzamento de 2015

Observado un erro na publicación do orzamento do exercicio de 2015, BOP nº 44 de data 06 de marzo de 2015, por medio da presente procédase a facer a seguinte corrección: ESTADO DE GASTOS Onde dí //185.000,00// euros, debe decir //185.500,00// euros. Toques, 13 de abril de 2015 O alcalde, Asdo.: José Antonio Castro Fraga
28/04/2015 | Administración LocalMunicipal
Noia
Administración Financeira. Intervención
Anuncio de aprobación definitiva do orzamento de 2015 do Concello de Noia

Aprobado inicialmente na sesión plenaria ordinaria, celebrada o día 17 de marzo de 2015, o orzamento do Concello de Noia para o exercicio 2015, así coma o cadro de persoal, comprensivo de todos os postos de traballo, e a masa salarial do persoal laboral; téndose presentado dúas reclamacións contra o mesmo e sendo ambas desestimadas, mediante acordo plenario de data 23 de abril de 2015, aprobouse definitivamente o orzamento para o exercicio, polo que en virtude do artigo 169.3 do Texto refundido da lei de facendas locais (Real decreto lexislativo 2/2004, de 5 de marzo) e 20.3 do Regulamento orzamentario (Real decreto 500/90, de 20 de abril), polo que se procede á súa publicación resumida por capítulos: Publícase igualmente o cadro do persoal municipal igualmente aprobado: Contra o presente acordo de aprobación definitiva poderá interpoñerse directamente recurso contencioso-administrativo, na forma e prazo establecido nas normas da devandita xurisdición. En cumprimento do artigo 103 bis da Lei de bases do réxime local, publícase a masa salarial do persoal laboral do Concello de Noia que queda cifrada en 2.158.893,58 €. Noia, 24 de abril de 2015. O alcalde, Rafael García Guerrero
28/04/2015 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.3/2015 de aprobación polo Pleno

Na sesión plenaria celebrada o día 24 de abril de 2015 a Corporación provincial acordou aprobar inicialmente o Expediente de modificación de créditos núm.3/2015. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril. A Coruña, 24 de abril de 2015 O Presidente, O Secretario Xeral, Diego Calvo Pouso José Luis Almau Supervía
28/04/2015 | Administración LocalMunicipal
Teo
Anuncio de licitación pos 2015: afirmado e acondicionamento na rúa Ledín

En data 15 de abril de 2015 ditouse Resolución da Alcaldía pola que se aproba o expediente de contratación, así como os pregos de cláusulas administrativas particulares para a contratación, mediante procedemento aberto, con un único criterio de valoración, da obra incluida no POS 2015, denominada “AFIRMADO E ACONDICIONAMENTO NA RÚA LEDÍN”, de acordo co seguinte cadro de características: Entidade adxudicadora: Concello de Teo Obxecto do contrato: “AFIRMADO E ACONDICIONAMENTO NA RÚA LEDÍN” Procedemento de adxudicación: Procedemento aberto, cun único criterio de valoración (factor prezo) Orzamento: 111.997,85 €, dos que 92.560,21.- € corresponden ó valor estimado do contrato e 19.437,64 € ao 21% de IVE Clasificación: non se esixe Garantía provisional: non se esixe Garantía definitiva: 5% do importe de adxudicación do contrato (IVE excluido) Prazo de execución: 4 meses Información: os pregos de cláusulas deste contrato estarán a disposición dos interesados na Secretaría Xeral do Concello ou consultando o Perfil do Contratante (www.concellodeteo.com). Proposisións: poderanse presentar no Rexistro Xeral do Concello, en horario de nove a trece horas, durante o prazo de 26 días naturais, contados desde o seguinte ao do último anuncio da licitación que se publique no Boletín Oficial da Provincia ou no Perfil do Contratante. Máis información na Secretaría xeral do Concello de Teo, Travesía da Ramallosa 38 15883 Teo Teléfono: 981 815700, Fax: 981 809401 Teo, 16 de abril de 2015 O alcalde, Martiño Noriega Sánchez
28/04/2015 | Administración LocalMunicipal
Cerceda
Intervención
Padrón auga e alcantarillado 1.º trimestre 2015

Mediante decreto da alcaldía 287/2015, de data 20/04/2015, aprobouse o padrón da taxa municipal de suministro de auga e servizo de sumidoiro, correspondente ao primeiro trimestre de 2015, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario abranguerá dende o día 27 de abril ao 27 de xuño de 2015. O pagamento farase efectivo ou ben nas oficinas da empresa Espina y Delfín, S. L. ou mediante domiciliación bancaria. Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. No caso do canon da auga, a súa repercusión poderá ser obxecto de reclamación económico administrativa ante a Consellería de facenda da Xunta de Galicia no prazo dun mes contado dende o día seguinte ó remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. Cerceda, 21 de abril de 2015 O alcalde Asdo.: José García Liñares.
28/04/2015 | Otras Entidades y Anuncios ParticularesUniversidades
Universidade da Coruña
Facultade de Informática
Anuncio de acordo de inicio de expediente de recadación de prezos públicos de matrícula

Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, e en aplicación do disposto no dito artigo, publícase para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da Resolución reitoral de abril de 2012 sobre o procedemento para a recadación de non pagamentos dos prezos públicos de matrícula, durante o prazo de dez días, contados dende o seguinte ao da publicación deste anuncio, as persoas interesadas terán á súa disposición o expediente para que, de acordo co artigo 84 da Lei 30/1992, do 26 de novembro, poidan alegar e presentar os documentos/xustificantes que estimen pertinentes ante a Administración da Facultade de Informática, Campus de Elviña, na Coruña, teléfono 981167000, ext.1299. A Coruña, 13 de abril de 2015 O decano John Mauricio Atmani Garcia Valenzuela
28/04/2015 | Administración LocalMunicipal
Malpica de Bergantiños
Secretaría
Delegación realización de casamentos no tenente alcalde don Alfredo Cañizo Garrido

DECRETO DE DELEGACIÓN ESPECÍFICA Por resolución de alcaldía nº 178/2015 ditada en data de 20 de abril de 2015, o Sr, Alcalde da Corporación acordou a delegación do exercicio da competencia para a celebración dos matrimonios civiles no concelleiro da Corporación Municipal, Don Vasile Andrei Valderrey Cools para os casamentos seguintes: O que se publica en cumprimento do desposto no artigo 44.2 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Malpica de Bergantinos, 20 de abril de 2015. O Alcalde Eduardo J. Parga Veiga
28/04/2015 | Administración LocalMunicipal
Abegondo
Aprobación definitiva da modificación da ordenanza fiscal reguladora da taxa pola prestación do servizo de subministración de auga potable

O Concello Pleno, en sesión extraordinaria celebrada o día 26 de novembro de 2014, acordou a aprobación inicial da modificación da Ordenanza Fiscal reguladora da taxa pola prestación do servizo de subministración de auga potable. En data 30 de decembro de 2014 publicouse o anuncio da aprobación inicial no Boletín oficial da Provincia ( BOP nº 249) e no taboleiro municipal de anuncios por un prazo de trinta días, sen que se producisen reclamacións. Ao non presentarse reclamacións durante o prazo de exposición ao público, queda elevado a definitivo o acordo plenario inicial, cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das bases do réxime local. Cota fixa mensual: 3,421 Eur/ab. mes Por consumo: 0,213 Eur/m³ Cota fixa mensual: 4,277 Eur/ab. mes Por consumo: 0,213 Eur/m³ 1. Cota mensual: 0,345 Eur/ab. mes Prezo unitario Acometida de 1”: 426,47 Eur/ud. Acometida de 1¼” 469,13 Eur/ud. Acometida de 1½” 516,04 Eur/ud. Acometida de 2” 567,62 Eur/ud. • Para edificios cunha soa vivenda está incluído no prezo da acometida. • Para edificios con baixo e planta usados de forma independente e unha soa acometida • O primeiro enganche está incluído dentro do prezo da acometida • O segundo enganche: 232,60 Eur. • Para edificios con varias vivendas ou locais comerciais e unha soa acometida • Por cada vivenda ou local comercial: 232,60 Eur. Fanse prezos diferentes dependendo do diámetro da acometida e do tipo de reposición que se vai realizar na gabia. Para as acometidas de máis de 5 m (entre 5 e 10 m) terase un prezo por metro de exceso. Para maiores distancias farase un orzamento en cada caso, resultando o custo inferior ao prezo unitario por metro.1.- Cambio do titular Por cada cambio de titular, previa autorización do Concello: 46,54 Eur.2.- Taxa de alta Por taxas administrativas por todos os conceptos: 38,78 Eur. Cobro aos abonados morosos dos gastos ocasionados pola comunicación dos recibos pendentes de pago: 4,18 Eur/ud Por desprecintado de contador: 18,88 Eur/ud. - Chave de paso - Válvula antirretorno - Pezas de conexión - Contador de 13 mm.: 77,93 Eur/ud. - Contador de 15 mm.: 77,93 Eur/ud. - Contador de 20 mm.: 114,41 Eur/ud. - Prezo contador instalado sobre parede con fornela de poliéster - Contador de 13 mm.: 127,55 Eur/ud. - Contador de 15 mm.: 127,55 Eur/ud. - Contador de 20 mm.: 170,66 Eur/ud. Farase orzamento para cada caso. - Contador de 13 mm.: 35,78 Eur/ud. - Contador de 15 mm.: 40,21 Eur/ud. - Contador de 20 mm.: 50,49 Eur/ud. Abegondo, 21 de abril de 2015 O alcalde presidente José Antonio Santiso Miramontes
28/04/2015 | Administración LocalMunicipal
A Laracha
Aprobación incial modificación Regulamento Orgánico Municipal

Aprobada inicialmente a modificación do Regulamento Orgánico en sesión plenaria extraordinaria celebrada o día 17 de abril de 2015, ábrese un período de información pública polo prazo de trinta días, contados a partir da inserción deste anuncio no Boletín Oficial da Provincia, para que calquera persoa física ou xurídica poda examina-lo expediente na Secretaría do Concello e formular as alegacións que estimen pertinentes. No caso de non presentar ningunha reclamación, o acordo elevarase automaticamente a definitivo, sen necesidade de novo acordo plenario. A modificación consiste en dar nova redacción aos artigos 2, 6, 9, 10, 12, 13, 14, 18, 19, 33, 48, título da sección 4ª, 49, 50 e 57 e, a introdución dun artigo 11 bis e dun Título V “Estatuto dos membros da Corporación” (arts.59 a 63 e un anexo co modelo de rexistro de intereses. Horario: de 9.00 a 15.00 horas. A Laracha, 21 de abril de 2015 O alcalde José Manuel López Varela
28/04/2015 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Modificación das bases para a prestación dos servizos tributarios aos concellos da provincia

Na sesión plenaria celebrada o día 24 de abril de 2015, a Corporación provincial acordou aprobar inicialmente as modificación das bases para a prestación dos servizos tributarios aos concellos da provincia. O dito expediente queda de manifesto na Secretaría Xeral desta Deputación polo prazo de trinta (30) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o acordo ata entón provisional quedará elevado automaticamente a definitivo. Posteriormente procederase a publicación integra das bases no Boletín Oficial da Provincia e no Diario Oficial de Galicia. A Coruña, 24 de abril de 2015 O Presidente, O Secretario, Diego Calvo Pouso José Luis Almau Supervía
28/04/2015 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Aprobación inicial da modificación do cadro de persoal do ano 2015

Na sesión plenaria celebrada o día 24/04/2014, a Corporación Provincial acordou a modificación do Cadro de Persoal do ano 2015. O expediente exponse ao público na Secretaría Xeral desta Deputación polo prazo de quince (15) días hábiles, contados dende o seguinte ao da inserción deste anuncio no Boletín Oficial da Provincia, coa finalidade de que as persoas interesadas poidan realizar as reclamacións que consideren oportunas. Se durante o dito prazo non se tiveran presentado reclamacións, a modificación do Cadro de Persoal do ano 2015 entenderase definitivamente aprobado, de conformidade co disposto no art.126 do R. D. Lexislativo 781/1986, polo que se aproba o Texto Refundido das disposicións legais vixentes do Réxime Local. A Coruña, 24 de abril de 2015 O Presidente O Secretario Diego Calvo Pouso José Luis Almau Supervía
28/04/2015 | Administración LocalMunicipal
A Pobra do Caramiñal
Aprobación definitiva de crédito extraordinario nº 01/2015

Rematado o día 23 de abril de 2015 o prazo de información pública do expediente de crédito extraordinario 01/15 aprobado inicialmente polo Pleno da Corporación en sesión celebrada o 26 de marzo de 2015 e publicado no Boletín Oficial da Provincia da Coruña de data 6 de abril de 2015, sen que teñan presentadas alegacións, ó abeiro do artigo 177.2 e 169.1 do Texto Refundido da Lei das Facendas Locais, aprobado por Real Decreto Legislativo 2/2004, de 5 de marzo, enténdese definitivamente aprobado, procedendose á publicación do resumo do Orzamento incoporando as modificacións aprobadas: Contra o presente acto, que pon fin á vía administrativa, poderase interpoñer, de conformidade co preceptuado no art.171.1 do Real Decreto Legislativo 2/2004, de 5 de marzo, polo que se aproba o Texto Refundido da Lei das Facendas Locais, recurso contencioso-administrativo no prazo de dous meses contados dende o seguinte ó da publicación do presente acordo, de conformidade co previsto na Lei 29/1998, de 13 de xullo da Xurisdicción Contencioso Administrativa, sin perxuízo de que poida interpoñer calquera outro que estime oportuno en defensa dos seus intereses. A Pobra do Caramiñal, 24 de abril de 2015. O Alcalde Asdo.: Isaac V. Maceiras Rivas
28/04/2015 | Administración LocalMunicipal
Teo
Modificación das bases da convocatoria de axudas para o ensino e o transporte do curso escolar 2014/2015

A Xunta de Goberno Local, na sesión de data 20/04/2015, por unanimidade dos seus membros e por delegación da alcaldía (Res 410/2011), acorda: Primeiro.- Aprobar a modificación das Bases Reguladoras da convocatoria de axudas para o ensino e o transporte do concello de Teo, 2014/2015. Segundo.- Proceder á súa exposición pública mediante edicto no Boletín Oficial da Provincia e no Taboleiro de Edictos do Concello. Modificación da base sétima, onde dí: O importe total para axudas de ensino e transporte prevese en 35.000 €, e levarase a cabo mediante a tramitación anticipada de gasto que se imputará ao crédito do exercicio 2015, á aplicación orzamentaria 320/480.00, ao abeiro do establecido no artigo 56 do Regulamento da Lei Xeral de Subvencións (Real Decreto 887/2006, de 21 de xullo). De acordo co mesmo, a concesión das axudas queda condicionada á existencia de crédito axeitado e suficiente no momento da resolución da concesión. Debe dicir: O importe total para axudas de ensino e transporte prevese en 41.300€, e levarase a cabo mediante a tramitación anticipada de gasto que se imputará ao crédito do exercicio 2015, á aplicación orzamentaria 320/480.00, ao abeiro do establecido no artigo 56 do Regulamento da Lei Xeral de Subvencións (Real Decreto 887/2006, de 21 de xullo). De acordo co mesmo, a concesión das axudas queda condicionada á existencia de crédito axeitado e suficiente no momento da resolución da concesión. Teo, 21 de abril de 2015 O ALCALDE Martiño Noriega Sánchez
28/04/2015 | Administración LocalMunicipal
Cee
Aprobación definitiva da transferencia de crédito n.º 3/2015

ANUNCIO O Pleno do Concello de Cee, na sesión realizada o día 25 de marzo de 2015, acordou aprobar inicialmente o expediente de transferencia de créditos n.º 3/2015. O dito expediente estivo sometido ao trámite de información pública polo prazo de quince días hábiles, sen que durante este se presentasen alegacións ou suxestións, polo que se entende definitivamente adoptado o devandito acordo. As partidas económicas afectadas quedan, en consecuencia, do seguinte xeito: Cee, 21 de abril de 2015. A alcaldesa Zaira Rodríguez Pérez
28/04/2015 | Administración LocalMunicipal
Arzúa
Anuncio de creación e delegación da xestión e administración da sede electrónica do Concello de ArzúaAnuncio de creación e delegación da xestión e administración da sede electrónica do Concello de Arzúa

O Pleno deste Concello, na sesión celebrada o día 17 de febreiro de 2015, por unanimidade dos trece membros que integran a Corporación Local, adoptou o acordo que deseguido se transcribe, ao resolver sobre o punto 5º) da orde do día de dita sesión, nomeado “Plataforma de Administración Electrónica municipal”: Primeiro.- A creación da sede electrónica do concello de Arzúa de titularidade municipal, cuxo enderezo electrónico de referencia será sede. concellodearzua. com. Segundo.- A delegación da xestión e administración da sede electrónica municipal e, para tal fin, a adhesión ao convenio marco de colaboración aprobado polo Pleno da Deputación Provincial de A Coruña, para a utilización compartida da súa sede electrónica. Terceiro.- Realizar todas as actuacións que resulten necesarias no ámbito das competencias municipais, para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provinicial de A Coruña, para tramitar as solicitudes de certificados electrónicos de empregado público, selo e sede electrónica, que resulta necesario para aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia. Cuarto.- Publicar o presente acordo no Boletín Oficial da Provincia O cal se fai público para debido coñecemento e aos efectos procedentes. Arzúa, a 15 de abril de 2015. O alcalde Asdo.: José Luis García López.
20/04/2015 | Administración LocalMunicipal
Santa Comba
Asunto: cesión gratuíta ben municipal á Sociedade de Caza e Pesca Xallas 1INM07700094/CP Cícere-Grixoa-Mallón-Parc.

O Pleno do Concello de Santa Comba, na sesión feita o 26 de marzo de 2015, adoptou, entre outros, o acordo seguinte: “Primeiro.- Aprobar o expediente de cesión gratuíta á Sociedade de Caza e Pesca Xallas por un período de 25 anos, coa finalidade e destino de parque de aclimatación de aves de voo, do ben municipal seguinte: Nome: Tarreo Grande Número de finca: 1298 Acordo do destino: Concentración parcelaria Cícere-Grixoa-Mallón Superficie: 16 áreas e 16 centiáreas. Destino: parque de aclimatación de aves de voo Natureza do dominio: Bens Patrimoniais Código ben inventario: 1INM07700094/CP Cícere-Grixoa-Mallón-Parc. Referencia catastral: 15078D503012980000GU Tomo: 696 Libro: 141 Folio: 47 Finca: 14491 Inscrición: 1º Rexistro da Propiedade: Negreira Se os bens cedidos non fosen destinados ao uso ou estivesen sen utilizar durante o prazo de tres anos, a parcela reverterá de xeito automático a propiedade municipal. Tamén no caso de extinción da Sociedade de Caza e Pesca Xallas. Os bens cedidos reverterán, no seu caso, ao patrimonio municipal con todas súas pertenzas e accesións. Segundo.- Someter el expediente a información pública, mediante a anuncio a publicar no BOP, para oír reclamacións que serán resoltas polo Pleno da Corporación. No caso de non producirse reclamacións considerarase definitivamente aprobado o expediente. Terceiro.- Dar conta da cesión ao órgano competente da Xunta de Galicia, ao abeiro do artigo 109.2 do Regulamento de Bens das Entidades Locais. Cuarto.- Facultar expresamente á alcaldesa para todo o relacionado coa tramitación e xestión do presente acordo e o correspondente expediente”. Sométese a información pública polo prazo de 20 días, a contar desde o día seguinte ao da publicación do presente anuncio neste Boletín Oficial da Provincia, ao abeiro artigo 110.1. f do Real decreto 1372/1986, do 26 de novembro, do regulamento de bens das entidades locais (BOE núm.161, de 07/07/1986), e do artigo 86 da Lei 30/1992, de 26 de novembro, de réxime xurídico das administracións públicas e do procedemento administrativo común (BOE núm.285, de 27/11/1992). Durante o prazo mencionado poderá ser examinado por calquera interesado nas dependencias municipais para que se formulen as alegacións que se considere. Santa Comba, 9 de abril de 2015 A alcaldesa María Josefa Pose Rodríguez
20/04/2015 | Administración LocalMunicipal
Ferrol
Tesourería-Recadación
Edicto de notificación por comparecencia de resolución

EDICTO DE NOTIFICACIÓN POR COMPARECENCIA DE RESOLUCIÓN Téndose intentado a notificación en dúas ocasións ao obrigado tributario, das resolucións que de seguido se citan, non se puido practiar a mesma por ser os domicilios dos referidos obrigados tributarios descoñecidos ou non ser encontrados no domicilio declarado e/ou coñecido. En consecuencia, procédese a notificar a través do Boletín Oficial da Provincia, de conformidade co disposto no artigo 112 da Lei 58/2003, de 17 de decembro, Xeral Tributaria, ó obrigado tributario ou ó seu representante que a continuación se sinala, para que, compareza nas oficinas do servizo de recadación do Concello de Ferrol, no prazo de 15 días naturais, contados a partires do día seguinte ó de publicación do presente edicto no Boletín, advertíndolle que transcorrido o antedito prazo sen comparecer, entenderase producida a notificación a todos os efectos legais dende o día seguinte ó de vencemento do prazo sinalado. ANEXO Ferrol, O alcalde José Manuel Rey Varela
20/04/2015 | Administración LocalMunicipal
Narón
Intervención
Edicto de notificación por comparecencia

EDICTO NOTIFICACIÓN POR COMPARECENCIA Intentada sin éxito, aos interesados que a continuación se relacionan a notificación das liquidacións relativas ao Imposto municipal sobre o incremento de valor dos terreos e á taxa por aproveitamento do solo, subsolo e voo da vía pública: Publícase a presente notificación en cumprimento do establecido no artigo 59 apartado 5 Lei 30/1992, de 26 de novembro, de réxime xurídico das administracións públicas e do procedemento administrativo común e no artigo 112 da Lei 58/2003, de 17 de decembro, xeral tributaria, citando por comparecencia ás persoas citadas anteriormente e sinalando que o texto íntegro da notificación atópase a súa disposición na Intervención Xeral do Concello de Narón, planta n.º 4 da Casa do Concello, Praza de Galicia, 1 Narón, en horario de luns a venres, de 8.30 a 13.30 horas. A comparecencia deberá producirse no prazo de 15 días naturais, contados dende o seguinte ao da publicación do presente edicto no BOP. Transcorrido o prazo sin producirse a comparecencia, a notificación entenderase producida a tódolos efectos legais ao día seguinte do vencemento do prazo sinalado. De acordo co artigo 112.3 da Lei xeral tributaria cando o inicio dun procedemento ou calquera dos seus trámites se entendan notificados por non comparecer o obrigado tributario ou o seu representante, teráselle por notificado das sucesivas actuacións e dilixencias do devandito procedemento, e manterase o dereito que lle asiste a comparecer en calquera momento deste. Narón, 9 de abril de 2015. O alcalde José Manuel Blanco Suárez
20/04/2015 | Administración LocalMunicipal
Ferrol
Facenda e Patrimonio
Edito exposición pública matrícula IAE 2015

En cumprimento do establecido no Real decreto lexislativo 2/2004 e o Real Decreto 243/1995, de 17 de febreiro; e demáis normas concordantes, exporase ó público na Sección de Facenda e Patrimonio do Concello de Ferrol, durante quince días contados dende a publicación deste edito no Boletín Oficial da Provincia da Coruña, a matrícula do Imposto de actividades económicas correspondente ó período 2015, achegada pola Delegación Provincial da Axencia Estatal da Administración Tributaria. Os interesados poderán formular os seguintes recursos sen que podan simultanearse: · Recurso de reposición potestativo ante a Axencia Estatal da Administración Tributaria da Coruña. · Reclamación económico-administrativa ante o Tribunal económico-administrativo da Coruña. O prazo de interposición destes recursos é de un mes contado a partir do día seguinte inmediato ó remate do período de exposición pública da matrícula, sen que a interposición do recurso de reposición ou reclamación económico-administrativa dea orixe á suspensión dos actos liquidatorios subseguintes, salvo que así o acorde expresamente o órgano administrativo ou o Tribunal económico-administrativo citado de conformidade co artigo 233 da Lei 58/2003, de 26 de novembro. Ferrol, 10 de abril de 2015. O concelleiro-delegado de Economía, Facenda e Recursos Humanos Asdo.: Alejandro Langtry Caínzos
20/04/2015 | Administración LocalMunicipal
Curtis
Adxudicación e formalización do contrato da obra “Seguridade vial: senda peonil e reforzo do firme da calzada na rúa Monolito”

a) Organismo: Concello de Curtis b) Dependencia que tramita o expediente: Secretaría c) Dirección de Internet do perfil do contratante: www.curtis.es a) Tipo: contrato de obras b) Descrición: execución das obras contidas no proxecto “Seguridade vial: senda peonil e reforzo do firme da calzada na rúa Monolito” a) Tramitación: ordinaria b) Procedemento: negociado sen publicidade 4. Valor estimado do contrato: 130.440,10 € 5. Presuposto base de licitación.157.832,52 €, IVE incluído a) Data de adxudicación:16/03/2015 b) Data de formalización do contrato: 19/03/2015 c) Contratista: Viacheslav Arda Josende, SL d) Importe de adxudicación: 157.300,00 €, IVE incluído Teixeiro, Curtis, 10 de abril de 2015 O alcalde Javier Francisco Caínzos Vázquez
20/04/2015 | Administración LocalMunicipal
Carballo
Requirimento de retirada de vehículo con matrícula BI9551BY, estacionado en estado de abandono (Ord.006/2015)

Os axentes da Garda Civil con identificación N10252V, V41508Q e B42793d informaron, en data 26 de xaneiro de 2015, sobre o estado de abandono, no lugar do Monte do Carme, no que se atopa un vehículo de marca Iveco modelo 40-12 con placas de matrícula BI9551BY, propiedade de D. David Reyes Bischof Illueca, con DNI XXXXXXXXX, segundo consta nos datos da Xefatura Provincial de Tráfico. O citado vehículo permanece abandonado durante o tempo e as condicións necesarias para presumir racional e fundamentalmente tal abandono. - Ordenanza xeral sobre circulación e utilización das vías públicas do concello de Carballo (artigo 101), publicada definitivamente no BOP número 147 do 03/08/2012. - Lei de tráfico, circulación de vehículos a motor e seguridade vial, Real decreto 339/1990, do 2 de marzo (artigos 85 e 86). - Ordenanza municipal reguladora da limpeza, salubridade e hixiene no termo municipal de Carballo, publicada definitivamente no BOP número 147 do 03/08/2012. - Lei 10/2008, do 3 de novembro, de residuos de Galicia. Á vista do anterior, RESOLVO: Primeiro.- Requirir a D. David Reyes Bischof Illueca, con DNI XXXXXXXXX, para que retire o vehículo de marca Iveco modelo 40-12 con placas de matrícula BI9551BY do lugar no que se atopa en estado de abandono, no prazo de quince (15) días, contados desde o seguinte ao da recepción da notificación da presente resolución. Transcorrido o prazo antes citado, ordearase o seu traslado ao depósito municipal de vehículos, cos custes a cargo do propietario, de onde poderá ser retirado, tras aboar as taxas correspondentes, e sen prexuízo das sancións que puideran impoñerse, de conformidade coa lexislación de réxime local. De non ser retirado o vehículo, posteriormente, procederase ao seu traslado a un Centro Autorizado de Tratamento de Vehículos para a súa destrución e descontaminación. Segundo. Notificar a presente resolución á parte interesada, con advertencia de que o abandono de vehículos constitúe unha infracción de carácter administrativo que se tipifica na Lei 22/2011, de 28 de xullo, de residuos e solos contaminados. Carballo, 06 de marzo de 2015 O alcalde Evencio Ferrero Rodríguez
20/04/2015 | Administración LocalMunicipal
Santa Comba
Rectificación erro material da superficie do inmoble municipal (1INM07700094)/CP Cícere-Grixoa-Mallón-Parc.1298, Parcela Tarreo Grande

Asunto: rectificación erro material da superficie do inmoble municipal (1INM07700094)/CP Cícere-Grixoa-Mallón-Parc.1298, Parcela Tarreo Grande. O concello tramita expediente de cesión gratuíta dun predio municipal á Sociedade de Caza e Pesca Xallas con destino a parque de aclimatación de aves de voo. No Libro de Rexistro de Inventario de Bens deste Concello, aprobado polo Pleno da Corporación o 27 de marzo de 2014, figura, entre outros, a ficha do inmoble de propiedade municipal co código 1INM07700094/CP Cícere-Grijoa-Mallón –Parc.1298 –Parcela Tarreo Grande, na que se indica que a superficie do solar é de 1600 m2. O certificado do Rexistro da Propiedade de Negreira referente á finca mencionada no que se indica que a superficie da finca rústica é de 16 áreas e 16 centiáreas. No título de propiedade que figura neste concello referente á concentración parcelaria de Cícere-Grixoa-Mallón, a finca núm.1298, que foi adxudicada a título de dono, como consecuencia da concentración por resultar sobrante do Acordo de Concentración e en concepto de bens de propios, finca rústica, terreo dedicado a labradio, ao sitio Tarreo Grande, que ten unha extensión superficial de 16 áreas e 16 centiáreas. Cómpre polo tanto, segundo se desprende da documentación obrante no expediente, que non precisa de acudir a interpretacións xurídicas, rectificar o erro material que se indica: O Pleno do Concello de Santa Comba, na sesión feita o 26 de marzo de 2015, adoptou, entre outros, o acordo seguinte: “Primeiro.- Aprobar a rectificación da superficie da finca mencionada, por tratarse dun erro material, segundo se desprende da documentación obrante no expediente e que non precisa acudir a interpretacións xurídicas, de conformidade co disposto no artigo 105.2 da LRXPAC. Segundo.- Publicar anuncio no BOP da rectificación da superficie da finca. Terceiro.- Dar conta aos organismos oficiais que corresponda. Cuarto.- Facultar expresamente á alcaldesa para todo o relacionado coa tramitación e xestión do presente acordo e o correspondente expediente”. Santa Comba, 9 de abril de 2015 A alcaldesa María Josefa Pose Rodríguez
20/04/2015 | Administración LocalMunicipal
Ribeira
Anuncio de notificación por comparecencia

ANUNCIO NOTIFICACIÓN POR COMPARECENCIA (art.112 LXT) De conformidade co disposto no artigo 112 da Ley 58/2003, de 17 de decembro, xeral tributaria, relaciónanse liquidacións pendentes de notificar, despois de intenta-la notificación persoal por dúas veces, e emprázase ós interesados que se sinalan para ser notificados por comparecencia. Procedemento: liquidacións. Lugar de comparecencia: Dept. Tesourería - Concello de Riveira Pz. do Concello, s/n. Riveira A comparecencia deberá efectuarse perante o órgano de tramitación (Servizos Económicos do Concello de Riveira en Pz. do Concello, s/n) no prazo de 15 días naturais, contados dende o seguinte ó da publicación deste anuncio. Transcorrido o prazo sen efectuarse a comparecencia, a notificación entenderase producida a todo os efectos legais dende o día seguinte ó de vencemento do prazo sinalado para comparecer. Os prazos de ingreso serán os establecidos no calendario do contribuínte aprobado por decreto de Alcaldía de data 15/12/2014 e publicado no BOP da Coruña do día 02/02/2015. RECURSOS Contra o presente acto poderá interpoñer recurso CONTENCIOSO-ADMINISTRATIVO, perante o Xulgado do Contencioso- Administrativo de Santiago de Compostela, no prazo de dous meses, contando dende o día seguinte ó da notificación deste acordo. Con carácter potestativo e previo poderá interpoñer RECURSO DE REPOSICIÓN perante a Alcaldía, no prazo dun mes (contado desde o día seguinte ó da práctica desta notificación); neste caso non se poderá interpoñer recurso contencioso-administrativo ata que sexa resolto expresamente ou se producira a desestimación presunta do recurso de reposición interposto. Neste último suposto o prazo para a interposición do recurso contencioso-administrativo será de seis meses contados a partir do día seguinte a aquel en que se produza a desestimación presunta do recurso de reposición interposto. Riveira, a 8 de abril de 2015. O ALCALDE Manuel Ruiz Rivas
20/04/2015 | Administración LocalMunicipal
A Coruña
Secretaría Xeral
Información pública

Iníciase a incoación de expedientes para dar de baixa no Padrón de Habitantes do Concello da Coruña os/as seguintes cidadáns/ás aos/ás menores de idade que, unha vez intentada a notificación, non se lles puido practicar esta. A dita incoación de expediente ten o obxecto de que a persoa interesada manifeste a súa conformidade coa baixa ou presente as alegacións ou os documentos que considere pertinentes, para o que dispoñerá dun prazo de 15 días desde a súa notificación. Todo isto de acordo co que establecen o art.72 do RD 2612/1996, que modifica o RD 1690/1986; o Regulamento de Poboación e Demarcación Territorial das Entidades Locais; e a Resolución da Subsecretaría do 5 de abril. A Coruña, 01 de abril de 2015 LA TENIENTE DE ALCALDE CONCEJALA DELEGADA, Fdo.: Rosa Mª Gallego Neira
20/04/2015 | Administración LocalMunicipal
Fene
Secretaría
Aprobación inicial da Ordenanza reguladora do servizo de taxi no Concello de Fene

O Concello en Pleno, en sesión ordinaria que se realizou o 9 de abril de 2015, acordou a aprobación inicial da Ordenanza reguladora do servizo de taxi no Concello de Fene. Ábrese un período de exposición ao público por 30 días hábiles, contados a partir do día seguinte á inserción deste anuncio no BOP, aos efectos de exame e presentación de reclamacións ou alegacións en relación cos acordos citados. No caso de que non se presenten reclamacións o acordo inicial devirá definitivo. Fene, 10 de abril de 2015 O alcalde Gumersindo P. Galego Feal
20/04/2015 | Administración LocalMunicipal
Carballo
Derivación de responsabilidade por débito á Facenda local, expediente 02/2015. Liquidacións do imposto sobre bens inmobles de natureza urbana

CITACIÓN POR COMPARECENCIA (ART.112 L. X. T.58/2003) NOTIFICACIÓN POR COMPARECENCIA DE LIQUIDACIÓNS EN CONCEPTO DE IMPOSTO SORE BENS INMUEBLES DE NATUREZA URBANA, CORRESPONDENTES AOS EXERCICIOS 2010, 2011 E 2012 Intentada por duas veces a notificación do inicio do expediente de derivación de responsabilidade por liquidacións en concepto do IMPOSTO SOBRE BENS DE NATUREZA URBANA, expediente número 2/2015, non sendo posible no domicilio fiscal do interesado, ou resultando descoñecido no mesmo, sobre as cotas do dito tributo correspondentes aos contribuintes que máis a baixo se relacionan, sen que poidesen ser realizadas por causas non imputables a esta Administración, cítase aos interesados para que comparezan nas oficinas de Servizos Económicos (Xestión Tributaria) deste Concello, sitas no terceiro andar da Casa do Concello (praza do Concello, 1), no prazo de quince días naturais, contados a partires do seguinte á publicación deste anuncio no Boletín Oficial Provincial, para que poidan ser notificados do inicio do devandito expediente referido ás liquidacións as liquidacións en concepto de “IMPOSTO SOBRE BENS DE NATUREZA URBANA”, nas que figuran como suxeito pasivo responsable, segundo o disposto no artigo 112 da Lei 58/2003, xeral tributaria. Se non comparecesen no prazo indicado, entenderase producida a notificación a todos os efectos legais ao día seguinte ao do vencimento do sinalado prazo de 15 días naturais. Cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, teráselle por notificado das sucesivas actuacións e dilixencias do dito procedemento, manténdose o seu dereito a comparecer en calquera momento do mesmo. Tan só as liquidacións e os acordos de alleamento dos bens embargados requerirán nova notificación, conforme ás disposicións contidas na Sección Terceira do capítulo II do título III (arts.109-112) da Lei 58/2003, xeral tributaria. Carballo, 09 de abril de 2015. O alcalde Asdo.: D. Evencio Ferrero Rodríguez
20/04/2015 | Administración LocalMunicipal
A Coruña
Secretaría Xeral
Información pública

Iníciase a incoación de expedientes para dar de baixa no Padrón de Habitantes do Concello da Coruña os/as seguintes cidadáns/ás aos/ás que, unha vez intentada a notificación, non se lles puido practicar esta. A dita incoación de expediente ten o obxecto de que a persoa interesada manifeste a súa conformidade coa baixa ou presente as alegacións ou os documentos que considere pertinentes, para o que dispoñerá dun prazo de 15 días desde a súa notificación. Todo isto de acordo co que establecen o art.72 do RD 2612/1996, que modifica o RD 1690/1986; o Regulamento de Poboación e Demarcación Territorial das Entidades Locais; e a Resolución da Subsecretaría do 5 de abril. A Coruña, 01 de abril de 2015 LA TENIENTE DE ALCALDE CONCEJALA DELEGADA, Fdo.: Rosa Mª Gallego Neira
20/04/2015 | Administración LocalMunicipal
Ferrol
Tesourería-Recadación
Edicto de notificación de requirimento para designación de bens ao debedor

Citación por comparecencia (artigo 112 LXT) Edicto notificación requerimento para designación de bens ao debedor Faise público que o Concello de Ferrol mediante o presente edicto notificalles O REQUERIMENTO PARA DESIGNACIÓN DE BENS, aos suxeitos pasivos que figuran como debededores nesta Administración, ao non terse podido practicar a notificación persoal, por ser descoñecidos ou non ser encontrados no domicilio declarado e/ou coñecido. Notificáronselle ao debedores citados no anexo os débitos perseguidos no expediente de prema, no que consta a providencia de prema conforme ao disposto no artigo 70 do Regulamento xeral de recadación, aprobado por Real decreto 939/2005, de 29 de xullo. Transcorreron os prazos sinalados no artigo 62.5 da Lei 58/2003, de 17 de decembro, xeral tributaria, e polo tanto, en cumprimento da providencia dictada pola que se ordena o embargo dos bens do debedor en cantidade suficiente para cubrir o principal de crédito e recarga, xuros e costas, requírese ao debedor para que presente información relativa aos bens e dereitos da súa propiedade, que garantan con eficacia e prontitude o importe da débeda tributaria perseguida. Comparecencia De conformidade co estipulado no artigo 112 da Lei 58/2003, de 17 de decembro, xeral tributaria, requírense os debededores relacionados, ausentes ou con domicilio descoñecido na actualidade co fin de que comparezan, por sí ou por medio de representante, e se presenten nas oficinas desta Recadación Municipal, situadas na Casa do Concello, no expediente executivo que se segue respecto deles. Transcorridos quince días naturales dende o día seguinte á publicación deste edicto no correspondente Boletín Oficial, sen se presentar a persoa interesada, darase por notificado para todos os efectos legais, dende o día seguinte ao vencemento do prazo sinalado para comparecer. Advertencias De non atender este requerimento, nin realizar o ingreso da débeda tributaria, procederase sin máis ao embargo dos seus bens en función da información existente nesta Administración tributaria. Este edicto publicarase no taboleiro de anuncios do Excmo. Concello de Ferrol e no Boletín Oficial da Provincia, en cumprimento do establecido nos artigos 112 da Lei xeral tributaria. Ferrol, 26 de marzo de 2015. A recadadora Asdo.: M.ª Jesús Vila Bocija